# «Жеке тұлғаның кірістері мен мүлкі туралы декларацияның нысанын және оны жасау қағидаларын бекіту туралы» Қазақстан Республикасы Қаржы министрінің 2021 жылғы 13 қыркүйектегі № 927 бұйрығына өзгерістер енгізу туралы» Қазақстан Республикасы Қаржы министрінің бұйрығы жобасына (бұдан әрі – Жоба)

**ТҮСІНДІРМЕ ЖАЗБА**

**1**. **Әзірлеуші мемлекеттік органның атауы.**

Қазақстан Республикасының Қаржы министрлігі.

**2**. **Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты Басшылығының хаттамалық және өзге де тапсырмаларына сілтеме жасай отырып, жобаны қабылдау негіздері және/немесе оны қабылдау қажеттілігінің басқа негіздемелері.**

Жоба:

1) «Қазақстан Республикасының № 208-VIII Кодексіне өзгерістер мен толықтырулар енгізу туралы» 2025 жылғы 15 шілдедегі Қазақстан Республикасы Заңының 1-бабы 1-тармағының 64) және 65) тармақшаларына сәйкес ҚРЗ «Салық және бюджетке төленетін басқа да міндетті төлемдер туралы» (Салық кодексі) және Қазақстан Республикасының оны қолданысқа енгізу туралы заңдары»;

2) Қазақстан Республикасы Премьер-Министрінің 2025 жылғы 12 тамыздағы № 127-ө өкімімен бекітілген «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» 2025 жылғы 15 шілдедегі Қазақстан Республикасының Заңымен негізделген құқықтық актілердің тізбесіне сәйкес әзірленді.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай–ақ қажет болған жағдайда Республикалық бюджет комиссиясының шешімі (тиісті есептеулер, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде қоса беріледі түсіндірме жазбада).**

Жобаны қабылдау республикалық бюджеттен қаржы қаражатын бөлуді талап етпейді.

**4. Нормативтік құқықтық актінің жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық салдарға әкеп соқтырмайды, құқықтық және (немесе) өзге де салдардың болуы және ұлттық қауіпсіздікті қамтамасыз етуге ықпал етпейді.

**5. Күтілетін нәтижелердің нақты мақсаттары мен мерзімдері**.

Жобаның мақсаты «Салық және бюджетке төленетін басқа да міндетті төлемдер туралы» 2017 жылдың 25 желтоқсанындағы Қазақстан Республикасы Кодексінің (Салық кодексі) 633 және 634 баптарына сәйкес келтіру.

Жобаның күтілетін қысқа мерзімді нәтижесі (1 жыл) - жалпыға бірдей декларациялаудың төртінші кезеңінің күшін жоюға байланысты кірістер мен мүлік туралы декларацияны табыс ететін тұлғалар санаттарын өзектендіру, декларацияда мүлікті сатып алу/иеліктен шығару туралы, сондай-ақ сатып алуға арналған шығыстарды жабу көздері туралы мәліметтерді көрсетуге міндетті тұлғалар санатын толықтыру Қазақстан Республикасының заңнамасында көзделген тәртіппен салық төлеушілердің 270.00-нысан бойынша кірістер мен мүлікті міндетті декларациялауы үшін құқықтық базаны қалыптастыру.

Жобаның күтілетін орта мерзімді нәтижесі (2-3 жыл) - туралы статистикалық деректерді жинақтау жеке тұлғалардың толықтырылған санаттары бойынша кірістері мен мүлкі туралы, салықтық әкімшілендірудің сапасын арттыру.

Жобаның күтілетін ұзақ мерзімді нәтижесі (3-5 жыл) -жеке тұлғалардың кірістері мен мүлкін жасыру деңгейін төмендету, бюджетке салық түсімдерін ұлғайту, қаржы жүйесіне деген сенімді нығайту.

**6. Енгізілетін нормативтік құқықтық акт қабылданған жағдайда заңнаманы оның жобасына сәйкестендіру қажеттілігі (басқа құқықтық актілерді қабылдау немесе қолданыстағы актілерге өзгерістер және/немесе толықтырулар енгізу қажет пе, жоқ па, соны көрсетіңіз) немесе мұндай қажеттіліктің болмауы.**

Талап етілмейді.

**7. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептеулердің нәтижелері.**

Жобаны қабылдау жеке кәсіпкерлік субъектілерінің шығындарын азайтуға және (немесе) ұлғайтуға әкеп соқпайды.

**Қазақстан Республикасының**

**Қаржы министрі М. Такиев**